Հյուրանոց կոչվածներից շատերի տերերը պետական պաշտոնյաներ են, անգամ` պատգամավորներ, հենց նրանք են կարողացել տեր դառնալ մայրաքաղաքի կենտրոնում գտնվող տարածքների: Ուրեմն, նրանք երբեք էլ համաձայն չեն լինի բացահայտումներին, երբեք չեն կամենա, որ մեզանում հրապարակայնորեն խոսեն մարմնավաճառության և կավատության մասին: Ինչպես տևական ժամանակ լռություն էին պահպանում թրաֆիքինգի, կանանց սեռական շահագործման մասին: Այսօ´ր էլ Հայաստանից արևելյան երկրներ են տարվում կանայք, այսօ´ր էլ Հայաստանն այս առումով համարվում է գլխավոր մատակարարներից մեկը: